# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 8/2015

# zo zasadnutia Vedenia STU zo dňa 25. 03. 2015

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Výročná správa o činnosti STU za rok 2014 - 2. čítanie (M. Peciar)
3. Dodatok č. 3 k Organizačnému poriadku Rektorátu STU (D. Faktor)
4. Návrh nového postupu pri obstarávaní „Výpočtovej techniky“ na STU (D. Faktor)
5. Smernica rektora Poskytovanie služieb používateľom knižničného informačného systému STU (S. Biskupič)
6. Návrh na odsúhlasenie NZ a dodatkov k NZ (D. Faktor)
7. Rôzne

A. Návrhy na ZPC (F. Horňák)

**PREDLOŽENÉ MATERIÁLY:**

1. Kontrola úloh
2. Výročná správa o činnosti STU za rok 2014 - 2. čítanie
3. Dodatok č. 3 k Organizačnému poriadku Rektorátu STU
4. Návrh nového postupu pri obstarávaní „Výpočtovej techniky“ na STU
5. Smernica rektora „Poskytovanie služieb používateľom knižničného informačného systému STU“
6. Návrh na odsúhlasenie NZ a dodatkov k NZ
7. Rôzne

A. Návrhy na ZPC

Zasadnutie viedol v neprítomnosti rektora prof. Ing. Marián Peciar, PhD., prorektor pre spoluprácu s praxou, ktorý je poverený zastupovaním rektora v jeho neprítomnosti v plnom rozsahu.

**K BODU 1: Kontrola úloh**

****

**K BODU 2: Výročná správa o činnosti STU za rok 2014 - 2. čítanie**

Materiál uviedol prorektor Peciar v 2. čítaní.

**UZNESENIE: 8.1/2015-V**

Vedenie STU schvaľuje výročnú správu STU za rok 2014 – 2. čítanie a odporúča predložiť materiál na zasadnutie Kolégia rektora STU.

**K BODU 3: Dodatok č. 3 k Organizačnému poriadku Rektorátu STU**

Materiál uviedol kvestor. Prizvaná: JUDr. Haladejová.

Dokument bol predložený z dôvodu rozdelenia činností R STU v súvislosti so zriadením pozície

prorektora pre strategické projekty.

**UZNESENIE: 8.2/2015-V**

Vedenie STU prerokovalo návrh dodatku č. 3 k Organizačnému poriadku Rektorátu STU a odporúča predložiť návrh na prerokovanie Akademickému senátu STU.

**K BODU 4: Návrh nového postupu pri obstarávaní „Výpočtovej techniky“ na STU**

Materiál uviedol kvestor. Prizvaný: prof. Horváth.

Dokument bol predložený ako návrh zmeny obstarávania výpočtovej techniky na STU.

V rámci krátkej diskusie členovia vedenia odporučili preformulovať názov materiálu, ako aj

„výhody“ a „nevýhody“ navrhovaného postupu obstarávania.

**UZNESENIE: 8.3/2015-V**

Vedenie STU prerokovalo návrh nového postupu pri obstarávaní „Výpočtovej techniky“ na STU s pripomienkami a po jeho úprave odporúča predložiť materiál na zasadnutie Kolégia rektora STU.

**K BODU 5: Smernica rektora „Poskytovanie služieb používateľom knižničného informačného systému STU“**

Materiál uviedol prorektor Biskupič. Prizvaná: JUDr. Haladejová.

Dokument vyplynul z potreby ochrany osobných údajov používateľov knižničného

informačného systému STU.

**UZNESENIE: 8.4/2015-V**

Vedenie STU prerokovalo návrh smernice rektora „Poskytovanie služieb používateľom knižničného informačného systému STU“ a odporúča predložiť materiál na zasadnutie Kolégia rektora STU.

**K BODU 6: Návrh na odsúhlasenie NZ a dodatkov k NZ**

Materiál uviedol kvestor.

**UZNESENIE: 8.5/2015-V**

Vedenie STU prerokovalo žiadosť FIIT STU o zníženie predmetu nájmu, ÚZ ŠDaJ STU o predĺženie nájmu a SvF STU o nájom nehnuteľného majetku STU uvedeného v bode 1 až 4 tohto materiálu a odporúča rektorovi žiadosť uvedenú v bode 3 tohto materiálu v zmysle článku 3 bod 3 smernice rektora číslo 9/0213-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **IT-CROWD, s. r. o.**, Gorkého 3, 811 01 Bratislava  nájomca je zapísaný v OR OS Bratislava I, oddiel: Sro, vložka č. 74205/B. |
|  | Predmet nájmu: | **dodatkom č. 1** sa od 01.04.2015 **znižuje predmet nájmu** zo Zmluvy č. 31/2014 R-STU s dobou platnosti do 31.03.2017; dočasne nepotrebný majetok, nebytový priestor (NP) nachádzajúci sa v  budove FIIT STU, Ilkovičova 2, Bratislava, na druhom poschodí; kancelárie č. 2.39 a 2.33 (spolu 50,81m2) **o miestnosť** **č. dv. 2.33** **s výmerou 13,50m2**,  predmet nájmu je **37,31m2.** |
|  | Účel nájmu: | využívanie predmetu nájmu zamerané najmä na aktivity pre študentov – prednášky a semináre, odborné kurzy, sprostredkovanie zamestnania a vykonávanie prieskumov |
|  | Doba nájmu: | do 31.03.2017 |
|  | Nájomné: | kancelária č. 2.39 - 50,00€/m2/rok **t. j. ročne** **1 835,25 €.**  Nájomné hradí nájomca štvrťročne vopred vždy k 15. dňu prvého mesiaca daného štvrťroka vo výške 152,93 €,  nájomné je v súlade so smernicou1. |
|  | Náklady za služby a energie: | Náklady za dodanie energií a služieb sú stanovené paušálnou sadzbou, náklady bude FIIT STU fakturovať mesačne**,** a to nasledovne: Dohodnuté náklady za dodanie elektrickej energie, vody, tepla, teplej vody a služieb vyfakturuje FIIT STU do 15 dňa príslušného mesiaca. Nájomca je povinný uhradiť faktúru do 14 dní odo dňa vystavenia faktúry bezhotovostným prevodom na účet uvedený vo faktúre. Základ pre stanovenie paušálnej sadzby tvoria náklady predchádzajúceho obdobia za dodanie elektrickej energie, vody, tepla, teplej vody a služieb celkových priestorov FIIT STU a pre nájomcu určené prepočtom podľa prenajatej plochy. |
|  | Predkladá: | dekan FIIT STU |

|  |  |  |
| --- | --- | --- |
| **2.** | **Nájomca:** | **Viktor Horján,** Wilsovova 1, 811 07 Bratislava  nájomca je súkromná osoba |
|  | Predmet nájmu: | **dodatkom č. 1** sa **predlžuje** **doba nájmu** zo Zmluvy č. 83/2014 R-STU s dobou platnosti do 31.03.2015 **do** **30.06.2015**; dočasne nepotrebný majetok, nebytové priestory (NP) nachádzajúci sa na prízemí  ŠD Nikosa Belojanisa, Wilsonova 6, Bratislava,  pozostávajúci z miestnosti č. 02NB- 01 09 /kancelária/ o výmere 24,64m2 spolu s príslušenstvom (pomerná časť chodby, WC).  predmet nájmu spolu vo výmere **24,64m2.** |
|  | Účel nájmu: | využitie NP ako učebňa k príprave mládeže na štúdium herectva. |
|  | Doba nájmu: | od 01.04.2015 do 30.06.2015 |
|  | Nájomné: | 90,00 €/m2/rok - 2 217,60 € t. j. **nájomné ročne 2 217,60 €,**  nájomné hradí nájomca štvrťročne vopred vždy k 15. dňu prvého  mesiaca daného štvrťroka vo výške 554,4 €,  nájomné je v súlade so smernicou. |
|  | Náklady za služby a energie: | preddavky na náklady za opakované dodávanie energií a služieb bude  prenajímateľ fakturovať štvrťročne; za dodanie energií vyfakturuje  prenajímateľ zálohovo do 15 dní po uplynutí daného štvrťroka.  Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po  obdŕžaní zúčtovacích faktúr od dodávateľov energií vyhotoví  nájomcovi vyúčtovaciu faktúru za príslušný kalendárny rok. Splatnosť  nedoplatku alebo preplatku zo zúčtovacej faktúry je  15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **3.** | **Nájomca:** | **AL gate, s. r. o.,** Švabinského 5, 851 01 Bratislava  nájomca je podnikateľom zapísaným v OR OS Ba I, oddiel: Sro, vložka  č. 58350/B. |
|  | Predmet nájmu: | dočasne nepotrebný majetok, nebytové priestory v areáli SvF STU, Technická 5, Bratislava, miestnosť č. 26 - sklad o výmere 240,5m2. Jedná sa o novú nájomnú zmluvu.  predmet nájmu spolu vo výmere: 240,50m2 . |
|  | Účel nájmu: | montáž a skladovanie hliníkových výrobkov . |
|  | Doba nájmu: | od 01.07.2015 do 30.06.2020 |
|  | Nájomné: | výška nájomného 14,00 €/m2/rok, **t. j. ročne 3 367,00 €**  Nájomné hradí nájomca štvrťročne vopred vždy k 15. dňu prvého mesiacadaného štvrťroka vo výške 841,75 €,  nájomné je v súlade so smernicou~~1~~ |
|  | Náklady za služby: | Preddavky na náklady za opakované dodanie energií a služieb budú nájomcovi fakturované zálohovo do 15 dňa 1. mesiaca príslušného štvrťroka vopred. Nájomca je povinný uhradiť faktúru do 7 dní odo dňa vystavenia faktúry. Výška zálohových platieb bude vypočítaná ako aritmetický priemer z platieb za uplynulý kalendárny rok. Prenajímateľ vyhotoví po uplynutí zúčtovacieho obdobia, najneskôr do 20 dní zúčtovaciu faktúru so splatnosťou 7 kalendárnych dní odo dňa jej vyhotovenia. |
|  | Predkladá: | dekan SvF  STU |

|  |  |  |
| --- | --- | --- |
| **4.** | **Nájomca:** | **Ján Ferko,** SNP 1744/31, 969 01 Branská Štiavnica  nájomca je podnikateľom zapísaným vna OÚ v Banskej Štiavnici , reg. č.  320/96. |
|  | Predmet nájmu: | **dodatkom č. 2** sa **predlžuje** **doba nájmu** zo Zmluvy č. 10/2012 R-STU a jej dodatku č. 1 s dobou platnosti do 31.03.2015 **do 31.05.2015**; dočasne nepotrebný majetok, nebytové priestory (NP) nachádzajúci sa v nehnuteľnosti FA STU, k. ú. Banská Štiavnica, parc. č. 3043, súp. č. 582 na Radničné nám. 1, Banská Štiavnica,  pozostávajúci z výstavnej miestnosti (predajne) o výmere 28,40m2 a skladové priestory 30,30m2,  predmet nájmu spolu vo výmere **58,70m2.** |
|  | Účel nájmu: | využitie NP ako predajňa živých kvetov a drobných suvenírov a darčekov. |
|  | Doba nájmu: | od 01.04.2015 do 31.05.2015 |
|  | Nájomné: | výstavná miestnosť – predajňa 33,00 €/m2/rok - 937,20 € a skladové  priestory 10,00€ /m2/rok – 303,00 €, t. j. **nájomné spolu ročne**  **1 240,20 €,** nájomné hradí nájomca štvrťročne vopred vždy k 15. dňu  prvého mesiaca daného štvrťroka vo výške 310,05 €,  nájomné je v súlade so smernicou. |
|  | Náklady za služby a energie: | náklady za dodané a spotrebované energie a služby bude prenajímateľ  fakturovať po uplynutí príslušného štvrťroka najneskôr do 30 dní po  jeho uplynutí na základe výpočtu pomernej časti užívanej nájomcom  a celej nehnuteľnosti. Splatnosť faktúr je sedem kalendárnych dní odo  dňa doručenia. |
|  | Predkladá: | dekanka FA STU |

**K BODU 7: Rôzne**

**K BODU 7/A: Rôzne/Návrhy na ZPC**

Materiál uviedol prorektor Horňák.

**UZNESENIE: 8.6/2015-V**

Vedenie STU schvaľuje zahraničné pracovné cesty špecifikované v bodoch 1) a 2).

1) Česká republika, Praha

|  |  |
| --- | --- |
| Účel cesty | Slávnostné zasadnutie pri príležitosti 667. výročia založenia Univerzity Karlovy v Praze |
| Termín podujatia | 07.04.2015 |
| Miesto konania | Česká republika, Praha |
| Očakávané náklady spolu | 35,00 € |
| Účastník cesty | prof. Ing. Stanislav Biskupič, DrSc. |
| Zdroj financovania: | Dotácia |

2) Turecko, Istanbul

|  |  |
| --- | --- |
| Účel cesty | Slovensko-turecké permanentné fórum pre vedu, inovácie a obchod na pôde BILGI University v Istanbule. Otvorenie za účasti PV SR R. Fica 14.05.2015 |
| Termín podujatia | 13.-15.05.2015 |
| Miesto konania | Turecko, Istanbul |
| Očakávané náklady spolu | 690,00 € |
| Účastník cesty | prof. Ing. Robert Redhammer, PhD. |
| Zdroj financovania: | Dotácia |

**INFORMÁCIE A OZNAMY:**

Prorektor Peciar

* informoval prítomných o pozvaní ministra školstva na okrúhly stôl, ktorý sa uskutoční dňa 28.03.2015
* informoval o požiadavke MŠVVaŠ SR, ktorí v súvislosti s prípravou návštevy prezidenta SR v Nemecku žiadajú podklady k spolupráci slovenských subjektov s nemeckými v oblasti start-upov, transferu technológií a inovácií

Prorektor Biskupič

* v súvislosti s menovaním docentov sa informoval o možnosti rátať aj s účasťou všetkých prorektorov
* spolu s prorektorom Horňákom informovali i aktuálnom stave akreditácie

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 01.04.2015 | KR STU | **! 09:30 !** | 09:00 Menovanie docentov |
|  | 09.04.2015 | **! ZRUŠENÉ !** | | 10:00, 14:00 PhD. promócie |
|  | 10.04.2015 |  |  | 14:00 Inaugurácia rektora a dekanov  18:00 divadelné predstavenie |
|  | 13.04.2015 | PAS STU | 14:00 |  |
|  | 15.04.2015 | V STU | 09:00 |  |
|  | 22.04.2015 | V STU | 09:00 |  |
|  | 27.04.2015 | AS STU | 14:00 |  |
|  | 29.04.2015 | V STU | 09:00 |  |

Zapísala: 25.03.2015 Zápisnicu overil: 25.03.2015

Erika Jevčáková prof. Ing. Marián Peciar, PhD.